Raport medico-legal după bătaia din Parlament: deputatul Florin Roman are nevoie de 5 zile de îngrijiri medicale
Data actualizării: Data publicării:
A venit raportul Institului de Medicină Legală după bătaia de săptămâna trecută, din Parlament. Acesta atesta leziuni suferite de deputatul PNL Florin Roman, care necesită 5 zile de îngrijiri medicale. Liberalul urmează să depună luni plângere la Parchetul General, pentru ultraj, agresiune si loviri.
Raportul de la Institul de Medicină Legală atestă leziunile deputatului Florin Roman, după agresiunea de săptămâna trecută, când a fost lovit de deputatul neafiliat Dan Vîlceanu, potrivit news.ro.
Potrivit medicilor, Florin Roman are nevoie de 5 zile de ingrijiri medicale, au precizat surse parlamentare. Roman va depune plângere la Parchetul General, în urma acestui incident, pentru ultraj, agresiune şi loviri.
Liderul deputaţilor PNL Gabriel Andronache a anunţat că în şedinţa conducerii Camerei Deputaţilor de luni s-a aprobat sancţiunea maximă pentru Dan Vîlceanu, în urma agresiunii la adresa liberalului Florin Roman, şi anume reducere cu 50% a indemnizaţiei, timp de 6 luni şi limitarea la 10 secunde, pe o perioadă de 3 luni, a luărilor de cuvânt în cadrul plenului, sancţiune ce urmează să se aplice de luni, 27 mai.
„Vom continua să propunem înăsprirea Regulamentelor până când vom exclude orice formă de violenţă din comportamentul parlamentarilor”, spune Andronache.